Ριχάρδος Κάβεντις (1871-1946)

Ο αντισυνταγματάρχης λόρδος Ριχάρδος Φρειδερίκος Κάβεντις, αγγλ.: lord Richard Frederick Cavendish, CB, CMG, DL, JP (31 Ιανουαρίου 1871 – 7 Ιανουαρίου 1946) ήταν Βρετανός αριστοκράτης, συγγραφέας, δικαστής και πολιτικός από την Οικογένεια Κάβεντις.  Διαδραμάτισε εξέχοντα ρόλο στη δημόσια ζωή στο Λάνκασιρ, ιδιαίτερα στην αγροτική ανάπτυξη. 

 Πρώιμη ζωή και οικογένεια 
Ο Ριχάρδος γεννήθηκε στο Ντέβονσιρ Χάουζ στο Μέιφερ,  ο 2ος από τους τρεις γιους του λόρδου Εδουάρδου Κάβεντις (1838–1891), 3ου γιου του Γουλιέλμου 7ου δούκα του Ντέβονσιρ. Η μητέρα του ήταν η Έμμα Λάσκελς (1838–1920), κόρη του εντιμότατου Γουλιέλμου Λάσκελς, και εγγονή του Ερρίκου κόμη του Χέαργουντ και του Γεωργίου κόμη του Κάρλαϊλ.

Σπούδασε στο Ήτον και στο Κολέγιο Τρίνιτυ του Κέμπριτζ,  όπου ήταν μέλος της Λέσχης Πιτ. 

Το 1908 ο μεγαλύτερος αδελφός του, Βίκτωρ, διαδέχθηκε τον μεγαλύτερο αδελφό τού πατέρα του, τον Σπένσερ 8ο δούκα του Ντέβονσιρ. Αυτός και ο μικρότερος αδελφός του, Ιωάννης Σπένσερ, προήχθησαν στον βαθμό των γιων του δούκα προς τιμήν του εκλιπόντος πατέρα τους, και έλαβαν τον τίτλο του λόρδου.  

 Στρατιωτική καριέρα 
Κατά τη διάρκεια του Α΄ Παγκοσμίου Πολέμου, ο λόρδος Ριχάρδος υπηρέτησε στο εξωτερικό και τραυματίστηκε και αναφέρεται σε αποστολές. Διορίστηκε Ακόλουθος του Τάγματος του Αγίου Μιχαήλ και του Αγίου Γεωργίου (CMG) το 1918 και Ακόλουθος του Τάγματος του Λουτρού το 1919. Ως αντισυνταγματάρχης, διοικούσε ένα τάγμα του Κινγκ'ς Όουυν Βασιλικού Συντάγματος (Λάνκαστερ) . Κατά τη διάρκεια του Β΄ Παγκοσμίου Πολέμου, ήταν επίτιμος συνταγματάρχης του 56ου (Κινγκ'ς Όουν) Συντάγματος Αντιαρματικών του Βασιλικού Πυροβολικού. 

 Σταδιοδρομία 
Ο Κάβεντις εξελέγη στις γενικές εκλογές του 1895 ως βουλευτής (MP) για το Βόρειο Λόνσντεϊλ. Από υποστηρικτής των Φιλελεύθερων Ενωτικών, έγινε μέλος του Φιλελεύθερου Κόμματος το 1904. Ως εκ τούτου, ήταν ένας από τους λίγους Φιλελεύθερους βουλευτές που έχασαν την έδρα τους στις εκλογές του 1906. Τον Δεκέμβριο του 1908 διορίστηκε πρόεδρος της Βασιλικής Επιτροπής για τα Εκλογικά Συστήματα, με την εντολή «να διασφαλίσει έναν πλήρως αντιπροσωπευτικό χαρακτήρα για τα λαϊκά εκλεγμένα νομοθετικά σώματα», και «να εξετάσει εάν και σε ποιο βαθμό αυτά, ή οποιοδήποτε από αυτά, είναι ικανά να εφαρμοστούν σε αυτή τη χώρα σε σχέση με το υπάρχον εκλογικό σώμα». Η επιτροπή ανέφερε το 1910, συνιστώντας την κατάργηση των δύο εκλογικών περιφερειών μελών «το συντομότερο δυνατό». Αυτό εφαρμόστηκε. Η επιτροπή συνέστησε επίσης την υιοθέτηση ενός εναλλακτικού εκλογικού συστήματος, το οποίο δεν εφαρμόστηκε. 

Το 1911 ο Κάβεντις ήταν στον κατάλογο των ομοτίμων του Πρωθυπουργού Άσκουιθ, σε περίπτωση που ο Νόμος του Κοινοβουλίου του 1911 δεν ψηφιζόταν από τη Βουλή των Λόρδων. Έγινε δεκτός στο Ιδιωτικό Συμβούλιο το 1912.

Ο Κάβεντις ήταν Πρόεδρος της Βασιλικής Γεωργικής Εταιρείας του Λάνκασιρ.

 Οικογένεια 
Ο λόρδος Ρίτσαρντ ήταν ο κύριος του Αρχοντικού (manor), διέμενε στο Χόλκερ Χολ (όπου οι απόγονοί του παραμένουν μέχρι σήμερα), και ήταν ιδιοκτήτης του ξενοδοχείου Σουάν στο Nιούμπλυ Μπριτζ. Ήταν ενεργός τέκτονας και φανατικός παίκτης γκολφ.
μικρογραφία|305x305εσ|Λαίδη Μόιρα Μπωκλέρκ, 1902, σύζυγος Κάβεντις.
Ο Κάβεντις νυμφεύτηκε τη λαίδη Μόιρα ντε Βιρ Μποκλέρκ, κόρη του Γουλιέλμου δούκα του Σαιντ Όλμπανς, το 1895. Απέκτησαν δύο γιους και πέντε κόρες. Ο μεγαλύτερος γιος τους απεβίωσε σε βρεφική ηλικία. 
 Ελισάβετ Βερ, μαρκησία του Σόλσμπερυ (22 Ιανουαρίου 1897 – 5 Ιουνίου 1982), παντρεύτηκε τον Ροβέρτο Γκασκόιν-Σέσιλ, 5ο μαρκήσιο του Σόλσμπερυ.
 Αλίκη (5 Αυγούστου 1901 – 29 Ιουνίου 1925), απεβ. 24 ετών άγαμη.
 Μαρία ΑΙκατερίνη, κόμισσα του Κρόφορντ (20 Ιουλίου 1903 - 20 Νοεμβρίου 1994), παντρεύτηκε τον Ντέιβιντ Λίντσεϋ 28ο κόμη του Κρόφορντ, μητέρα του Ροβέρτου Λίντσεϋ 29ου κόμη του Κρόφορντ
 Ιωάννης Εδουάρδος Κόμπτον (10 Οκτωβρίου 1907 – 29 Μαΐου 1908), απεβ. 1 έτους.
 Νταϊάνα, υποκόμισσα Γκέιτζ (15 Σεπτεμβρίου 1909 – 10 Ιουλίου 1992), παντρεύτηκε το 1935 τον Ροβέρτο Μπούθμπυ, βαρόνο Μπούθμπυ (διαζευγμένος το 1937)· τον αντισυνταγματάρχη εντιμότατο Ίαν Ντάγκλας Κάμπελ-Γκρέυ (1942· απεβ. 1946)· παντρεύτηκε το 1971 τον Ερρίκο Γκέιτζ 6ο υποκόμη Γκέιτζ.
 Σύμπιλ Μόιρα (10 Αυγούστου 1915 – 3 Αυγούστου 2004), παντρεύτηκε τον Λώρενας Γκρέγκσον Φελ Ντάικς.
 Ριχάρδος Εδουάρδος Όσμπορν (23 Νοεμβρίου 1917 - 14 Αυγούστου 1972), νυμφεύτηκε την Πάμελα Τζουν Ντολόρες Λόιντ-Τόμας, πατέρα του Χιου Κάβεντις βαρόνου Κάβεντις του Φέρνες (3ος στη σειρά διαδοχής του εξαδέλφου του Πέρεγκριν Κάβεντις 12ου δούκα του Ντέβονσιρ ως δούκας του Ντέβονσιρ μετά τον Γουίλιαμ Κάβεντις κόμη του Μπέρλινγκτον και τον γιο του)

Η σύζυγός του απεβίωσε το 1942. Απεβίωσε τέσσερα χρόνια αργότερα στο Χόλκερ Χολ. 

 Αναφορές 

 Εξωτερικοί σύνδεσμοι 

 Royal Commission on Systems of Election
 His portraits at the National Portrait Gallery

Κατηγορία:Οικογένεια Κάβεντις